Yr Argraff Gyntaf

# Gwetihgaredd 1

Ar ôl gwylio’r fideo yn dangos gwahanol fathau o iaith y corff, a allwch arddangos yn awr iaith y corff sy’n gadarnhaol ac yn negyddol?

Gweithiwch mewn parau neu grwpiau bach. Gadewch i un ohonoch fod yn gyflogai, a gweld a all weddill y grŵp ddyfalu pa agwedd y mae’n ceisio ei dangos. Efallai bydd y gronfa eiriau isod o gymorth.

Gallech gofnodi rhai enghreifftiau da ar eich llechi neu ddyfeisiau eraill.

**ymosodol**

**didaro**

**gwasanaethgar**

**haerllug**

**gor-gyfeillgar**

**cyfeillgar**

**diflas**

# Gweithgaredd 2

Lluniwch ddwy sgript fer rhwng cwsmer a chyflogai mewn bwyty. Yn y naill sgript, mae’r cyflogai’n wasanaethgar ac yn y llall mae’r cyflogai’n llai gwasanaethgar.

# Gweithgaredd 3

Astudiwch wefan gwesty lleol, gan edrych ar gyfleusterau a phrisiau’r gwesty. Pan fyddwch wedi gwneud hyn, gweithiwch gyda phartner i ddatblygu sgript ar gyfer sgwrs ffôn gyda chwsmer sy’n ffonio’r gwesty. Nid yw’r cwsmer yn siŵr pa fath o ystafell y bydd ei hangen arno ac nid yw’n gwybod dim am y gwesty.

***Derbynnydd:*** *Bore da, Gwesty’r Imperial*

***Cwsmer:*** *Helo, mae angen i mi gadw ystafell ar gyfer dydd Mawrth nesaf. Rwyf bron yn 80 oed a dydw i ddim yn deall y peth rhyngrwyd yma. Byddaf yn mynd i angladd fy ffrind drannoeth.*

***Derbynnydd:*** *???.....*

*Gallech recordio’ch sgript.*